Um aðild og réttindi lækna að Orlofssjóði LÍ er fjallað í reglugerð sjóðsins . Úthlutun orlofshúsa og annarrar þjónustu Orlofssjóðs LÍ fer fram samkvæmt punktakerfi . Umsækjandi sem hefur flest stig fær úthlutað hverju sinni . Á því ári sem félagar ná 70 ára aldri fá þeir 70 punkta . Eftirlifandi maki nýtur þeirra réttinda í sjóðnum sem makinn átti á meðan punktainneign endist . Á árinu 2003 fá allir sjóðfélagar sem þegar hafa náð 70 ára aldri 70 punkta . Frádráttur fyrir hverja sumar - og páskaúthlutun er 36 punktar ( 3 ár ) vegna sumarhúsa sjóðsins , vegna tjaldvagna og fellihýsa 24 punktar ( 2 ár ) og vegna annarra orlofskosta á vegum sjóðsins samkvæmt sérstakri ákvörðun þar um hverju sinni . Þegar kostur gefst á úthlutun eftir að sumar - og páskaúthlutun fer fram dragast frá 24 punktar . Ekki er frádráttur vegna vetrarúthlutunar . Úthlutun sumarhúsa sjóðsins yfir sumarið , leiga húsanna yfir veturinn og aðrir þeir kostir sem sjóðurinn semur um skal vera í þágu sjóðsfélaga einna og semja þeir um þá í eigin nafni við sjóðinn . Sjóðsfélögum er óheimilt að lána öðrum eða framleigja húsin eða aðra þjónustukosti sjóðsins , sem þeir hafa fengið með samningi við sjóðinn . Samþykkt af orlofsnefnd í samráði við stjórn Læknafélags Íslands í janúar 2002 og janúar 2003 .